Lightforce - i9-14900KF, RTX 5070 Ti, 64GB DDR5, 2TB
NB. Kun én igjen! Leveringsklar! Alle våre PCer kan tilpasses etter behov og ønske; ta kontakt for tilbud! Her har vi en maskin for deg som vil ha det digert! Lightbase 900 FX fra Be Quiet er et massivt kabinett som rommer det meste, har gode kjøleegenskaper, og hele 3 meter med LEDs. Når man legger til vifter og interne LED lister (og så fremt mattehjernen fungerer som den skal) så er vi oppe i rundt 7 meter med RGB 😎 Lightbase 900 FX er et kabinett som er designet for både stående og liggende drift. For liggende plassering kan føttene enkelt taes av uten behov for verktøy. Begge orienteringene fungerer like fint, så her er det smak og behag som gjelder. Vi har valgt å kombinere kabinettet med flest mulig komponenter fra Be Quiet; deres dønn solide strømforsyninger, ekstra Light Wings vifter, samt Silent Loop 3 kjøleren gir et godt grunnlag for resten av systemet. I denne build'en har vi valgt Intels 14. generasjons plattform, med den råkraftige i9-14900KF prosessoren i lag med 64GB med DDR5 minne. 14900K-variantene er legendarisk utfordrende å kjøle, men Silent Loop 3 kjøleren med sin svære radiator på hele 420mm, godt hjulpet av den gode luftflyten i kabinettet, klarer fint å hente ut all ytelsen fra denne CPUen. RTX 5070 Ti er et ypperlig kort til spilling i 1440p. Spiller du primært i 4K så anbefales oppgradering til RTX 5080 for de mest detaljrike grafikkinnstillingene. Vi har satt en estetisk prikk over i'en med egne 3D printede viftegriller og monteringskanal for LED list i bunn. Spesifikasjoner 📟 Skjermkort: Nvidia RTX 5070 Ti 🏾 CPU: Intel i9-14900KF 𓇲 RAM: Kingston FURY Beast RGB DDR5 6000MHz 64GB 💽 Disk: Samsung 990 EVO PCIe 4.0/5.0 NVMe SSD 2TB 🟩 Hovedkort: ASRock Z790 Steel Legend WIFI ❄️️ Kjøler: Be Quiet! Silent Loop 3 420mm 🔌 Strømforsyning: Be Quiet! 12M Pure Power 1000W 80 Plus Gold 🖥 Kabinett: Be Quiet! Lightbase 900 FX 🌐 Nettverk: 2.5Gb LAN, WiFi 6e, Bluetooth 5.3 🪟 OS: Windows 11 Home 💽 Ledige spor for M.2 SSD: 3 💽 Ledige spor til disker: 1 x 3.5”, 4 x 2.5"